Sanan säilä alkoi heilua somessa, kun toimittaja Tuomas Muraja kysyi perjantaina julkistamassaan twiitissä PS:n presidenttiehdokkaan Laura Huhtasaaren vaalirahoituksesta.

Keskusteluun otti osaa ainakin Laura Huhtasaari ja Matias Turkkila. IL-KUVAYHDISTELMÄ

Lyhytviestipalvelu Twitterissä on syntynyt värikäs ja sekava keskustelu toimittaja, tietokirjailija Tuomas Murajan ja perussuomalaisen puolueen välillä.

Sanan säilä alkoi heilua somessa, kun Muraja kysyi perjantaina julkistamassaan twiitissä PS:n presidenttiehdokkaan Laura Huhtasaaren vaalirahoituksesta. Samassa yhteydessä Muraja kysyi myös Paavo Väyrysen vaalirahoituksesta.

Muraja kysyi, paljonko " koko kansan Paavo (Väyrynen) ja Laura Huhtasaari saavat suoraan rahaa Venäjältä kampanjointeihinsa?

Perussuomalaisen puolueen ensimmäinen vastaus oli seuraava:

" Vastaa sinä ensin kenen asioilla juokset ja mistä me tiedämme, ettet sinä tee Kremlille hommia. Tai kuunatseile, mikä vaikuttaa kuitenkin todennäköisemmältä?

Perussuomalaiset kysyivät Murajalta myös, " paljonko toimittajat, joiden etunimen ensimmäinen kirjain on T ja sukunimen M saavat viestejä kuunatseilta salaisella yökanavalla, jota kukaan muu ei kuule, vaikka kaikki on niin selvää ja ilmeistä? "

Sekavaa ja värikästä

Näistä asetelmista alkoi sekava ja jankkaava viestien vaihto. Seuraavat otteet ovat suoria lainauksia Murajan ja PS:n välisestä " keskustelusta " Twitterissä.

Muraja: " En kysynyt toimittajista. Kysyin ehdokkaan tukirahasta. "

PS: " Me taas kysyimme toimittajista. Onko kanavalla häiriötä ja monenko tunnin lähetys joka yö salaisesta tukikohdasta? "

Muraja: " Minkälaisia lahjoituksia Venäjä tarjoaa? "

PS: " Oletko itse rakentanut vastaanottimesi ja puhuuko sinulle kuutukikohdasta itse Hitler vai joudutko tyytymään Himmleriin?

Muraja: " Kysyin tukisummaa. En vaatinut pilkkaa. Vastausta odotellessa. "

PS: " Mekin odotamme vastausta. Mitä kaikkia käskyjä olet saanut kuun kääntöpuolelta ja onko sinulla muuta vaihtoehtoa kuin noudattaa määräyksiä? "

Muraja: " Kalik kalik, äläh äläh. "

PS: " Tuo taisi olla niin sanottu luovutus? "

Muraja: " En ole luovuttanut rahaa. Kysyin tukijoista ja Venäjä-rahasta. Tukijalistat avoimiksi. Sillä siitä selviää. "

PS: " Mitä siis olet luovuttanut ja kenelle? Aika väistelevä vastaus. Herää kysymys mitä muuta salaat kuuyhteyden lisäksi. "

Tässä kohtaa " keskustelua " mukaan liittyi Perussuomalainen-lehden ja Suomen Uutiset -verkkolehden päätoimittaja Matias Turkkila. Hän kirjoitti: " Vaadit ehdokasta rikkomaan lakia. Tukijoiden nimien julkistaminen on kiellettyä. "

Turkkila viittasi lakiin ehdokkaan vaalirahoituksesta, jonka mukaan " yksityishenkilön nimeä ei saa kuitenkaan julkistaa ilman hänen nimenomaista suostumustaan, jos hänen maksamansa mainoksen arvo on pienempi kuin 1 500 euroa. "

Muraja on tänään perustellut Twitterissä kysymystään sillä, että " oikeistopopulistit ovat saaneet tukea Venäjältä niin Ranskassa, Britanniassa, USA:ssa kuin Saksassakin. "